# **DECIZIA ETAPEI DE ÎNCADRARE**

## Nr. din 02.04.2019.

## 

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în mun. Miercurea-Ciuc, P-ța Libertății nr.5, jud. Harghita, înregistrată la APM Harghita cu nr.3548/04.05.2018,completată la nr.4030/23.05.2018,nr.4182/19.05.2018, nr.2244/04.03.2019 , nr.2404/07.03.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

**Agenţia pentru Protecţia Mediului Harghita decide,** ca urmare a consultărilor desfăşurate în cadrul şedinţei Comisiei de analiză tehnică din data de 02.04.2019, că proiectul **„Refacere lucrări şi infrastructură apărare pe DJ 127B km 0+000-2+500, inclusiv reparaţii 3 poduri şi reparaţii a 8 podeţe afectate de inundaţiile din perioada 7 iunie-4 iulie 2016”** propus a fi amplasat în jud. Harghita, com. Lunca de Jos, sat Valea Rece, Poiana Fagului - nu se supune evaluării impactului asupra mediului**.**

**Justificarea prezentei decizii:**

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 10 lit. e) coroborat cu pct. 10 lit.b);

b) Justificarea potrivit criteriilor prevăzute în anexa nr. 3;

**1. Caracteristicile proiectului**

***a) dimensiunea și concepția întregului proiect:***

Proiectul cuprinde realizarea a 3 poduri (unul peste râul Valea Rece şi două peste râul Iavardi), execuţia a 8 podeţe transversale cu diametru de 800 mm pentru dirijarea apelor pluviale, precum şi execuţia unor ziduri de sprijin din beton armat pentru consolidarea corpului drumului, lucrări care se vor realiza astfel:

|  |  |  |  |
| --- | --- | --- | --- |
|  | Pod 1 Valea Rece  peste râul Valea Rece , km 0+065 | Pod 2 Valea Rece  Peste râul Iavardi,  Km 0+284 | Pod 3 Valea Rece  Peste râul Iavardi, km 0+481 |
| Tipul podului | Pe 6 grinzi din beton precomprimat | Pe 8 grinzi din beton precomprimat | Pe 8 grinzi din beton precomprimat |
| Latimea părţii carosabile | 7,00 m | 5,00 m | 5,00 m |
| Lungimea podului | 19,60 m | 11,10 m | 11,10 m |
| Lăţime trotuare | 2x1,00 m | - | - |

Lucrări la nivelul albiei:

-Se îndepărtează din albie gunoaiele şi depunerile aluvionare , Racordarea podului cu terasamentele se va realiza prin intermediul aripilor de racordare.

Se va calibra albia râului pentru a asigura scurgerea apelor la etiaj pe mijlocul deschiderii podului.

**Lucrări de consolidare drum judeţean 127 B între km 0+000-2+500**

***Lăţimea drumului judetean:***

Deoarece limitele proprietăților nu permit adoptarea unei lățimi uniforme pe portiunile, lățimile se vor adopta astfel încât să satisafacă traficul riveranilor. Acostamentele se pot amenaja cu lăţime variabilă.

* Lățimea platformei 4,20 m-5,00m;
* Lățimea părţii carosabile 4.00 m;
* Lățimea acostamentelor – variabil 0,20-0,50m.

***Lucrări de consolidare cu zid de sprijin din beton armat:***

|  |  |  |  |  |  |
| --- | --- | --- | --- | --- | --- |
| ZIDURI DE SPRIJIN | | | | | |
| POZITIE KILOMETRICA | | AMPLASARE | | INALTIME (m) | LUNGIME (m) |
| DE LA | PANA LA | STANGA | DREAPTA |
| 0+290.00 | 0+481.00 |  | **x** | 2.50 | 191.00 |
| 1+087.00 | 1+180.00 | **x** |  | 2.50 | 93.00 |
| 1+700.00 | 2+240.00 | **x** |  | 2.50 | 540.00 |
| 2+240.00 | 2+500.00 | **x** |  | 2.00 | 260.00 |

***Dispozitive de colectare a apelor:***

|  |  |  |  |  |
| --- | --- | --- | --- | --- |
| Dispozitive de colectare a apelor | | | | |
| Poz . KM. | | Partea | | Lungime |
| De la | Pana la | Stanga | Dreapta | (m) |
| 0+000.00 | 0+190.00 | Rigola Pamant | Rigola Pamant | 190 |
| 0+190.00 | 0+252.00 | Rigola de Ac. | Rigola Pamant | 62 |
| 0+252.00 | 0+290.00 | Rigola de Ac. | Rigola Ranforsata | 38 |
| 0+290.00 | 0+481.00 | - | Rigola de Ac. | 191 |
| 0+481.00 | 0+544.00 | Rigola de Ac. | Rigola Pereata | 63 |
| 0+544.00 | 1+087.00 | - | Rigola Ranforsata | 543 |
| 1+087.00 | 1+180.00 | Rigola de Ac. | Rigola Ranforsata | 93 |
| 1+180.00 | 1+405.00 | - | Rigola Ranforsata | 225 |
| 1+405.00 | 1+530.00 | Rigola de Ac. | Rigola de Ac. | 125 |
| 1+530.00 | 1+700.00 | Rigola de Ac. | Rigola Ranforsata | 170 |
| 1+700.00 | 2+240.00 | Rigola de Ac. | Rigola Pereata | 540 |
| 2+240.00 | 2+482.00 | Rigola de Ac. | Rigola de Ac. | 242 |
| 2+482.00 | 2+500.00 | Rigola de Ac. | Rigola de Ac. | 18 |

***Podeţe tubulare noi:***

|  |  |  |  |  |
| --- | --- | --- | --- | --- |
| Pozitie KM | Amplasare | Tip Podet | Diametru | Lungimea |
| 0+913.50 | transversal | Tubular | Ø800 | 10.00 |
| 1+120.00 | transversal | Tubular | Ø800 | 7.50 |
| 1+197.00 | transversal | Tubular | Ø800 | 10.00 |
| 1+405.00 | transversal | Tubular | Ø800 | 7.50 |
| 1+427.00 | transversal | Tubular | Ø800 | 7.50 |
| 1+598.20 | transversal | Tubular | Ø800 | 7.50 |
| 1+964.00 | transversal | Tubular | Ø800 | 7.50 |
| 2+360.00 | transversal | Tubular | Ø800 | 7.50 |

***Drumuri laterale amenajate :***

|  |  |  |  |
| --- | --- | --- | --- |
| Drumuri Laterale | | | |
| Poz. KM. | Partea | | Lungime Amenajare |
| stanga | dreapta |
| 0+086.10 |  | **x** | 5 m |
| 0+224.30 |  | **x** | 5 m |
| 0+341.60 | **x** |  | 5 m |
| 0+477.30 | **x** |  | 5 m |
| 0+915.90 | **x** |  | 5 m |
| 1+425.40 |  | **x** | 5 m |

***Siguranţa circulaţiei: Marcaje longitudinale şi indicatoare rutiere.***

***Structura rutieră:***

-4 cm BA 16-strat de uzură

-6 cm BAD 22,4-strat de legătură

-15 cm piatră spartă-strat de bază

-15 cm balast-strat de fundaţie

**Organizarea de șantier**

Amplasamentul organizării de şantier se va amplasa în comuna Lunca de Jos, pe domeniul public.

Organizarea de şantier va cuprinde căile de acces, unelte, scule, dispozitive, utilaje si mijloace necesare, sursele de energie, vestiare, apa potabila, grup sanitar,

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul, drumul fiind un drum existent, nu se ocupă alte suprafețe noi de teren

***d) producţia de deşeuri:***

În timpul construcţiei:

*Deşeurile municipale amestecate (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

***1.emisii în aer****- în faza de construire-principale operaţii executate generatoare de praf sunt: : excavare - încărcare materiale în auto - descărcarea materialelor – împrăştiere – compactare - scarificare, iar la realizarea stratului de balast: descărcare - împrăştiere - compactare. În cursul operațiilor: transportul masei bituminoase la faţa locului , depunerea stratului, compactarea stratului depus- se emit în atmosferă compuşi organici volatili (COV ).*

*-în timpul exploatării drumului- Traficul rutier va avea un impact moderat asupra calităţii atmosferei din zona traversată şi din zonele adiacente acesteia,*

***2. emisii în apă:****-în faza de construire -lucrările de terasamente determină antrenarea unor particule fine de pământ care pot ajunge în apele de suprafaţă. Se pot produce pierderi accidentale de materiale, combustibili, uleiuri din maşinile şi utilajele de construire. Manevrarea defectuoasă a autovehiculelor care transportă diverse tipuri de materiale sau a utilajelor în apropierea cursurilor de apă pot conduce la producerea unor deversări accidentale în acestea.*

*-în timpul exploatării drumului-Apele meteorice impurificate colectate de-a lungul drumului constituie principala sursă de poluare. La acestea se mai pot adăuga substanţe folosite în timpul iernii pentru eliminarea poleiului şi toată gama de produse lichide sau solide care se deversează pe şosea cu ocazia unor avarii sau accidente*

***3.emisii în sol****:- în faza de construire sursă de poluare a solului pot rezulta**din circulația utilajelor grele și a mijloacelor de transport, organizările de șantier, defecțiuni tehnice ale utilajelor, scurgeri de combustibil.*

*-în timpul exploatării drumului Traficul rutier generează NOx, SO2,CO, metale grele care prin intermediul atmosferei se pot depune pe suprafaţa solului conducând la contaminarea acestuia .Sărurile folosite pentru dezgheț iarna în cantităţi mari pot afecta solul.*

***4.zgomot****:-**în faza de construire/exploatarea drumului****-*** *sursa principală de zgomot şi vibraţii este reprezentată de circulaţia mijloacelor de transport.*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren pe teritoriul administrativ al comunei Lunca de Jos, în domeniul public al judeţului *conform Certificatului de urbanism nr. 158/09.11.2018 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: amplasamentul proiectului se situează la limita sitului Natura 2000 ROSCI 0323-Munţii Ciucului*l.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, intravilanul şi extravilanul comunei Lunca de Jos*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Respectarea prevederilor Avizului de gospodărire a apelor nr. 15 din 31.01.2019 emis de ABA Siret,

b.. Se vor adopta următoarele măsuri pentru evitarea poluării apelor:

-Evitarea riscului antrenării materialelor de construcţii atunci când lucrările se desfăşoară în apropierea cursurilor de apă

-Asigurarea scurgerii apelor din zona sectorului de drum în caz de întrerupere a execuţiei lucrărilor din diverse motive;

*-*Organizarea de şantier să nu fie amplasată în apropierea apelor de suprafaţă

-Autovehiculele, echipamentele, utilajele să nu staționeze în apropierea cursurilor de apă și să fie în stare tehnică perfectă.

-Lucrările hidrotehnice peste râuri să nu fie executate în perioade cu ape mari. În zona în care se vor executa lucrări, albia pârâului să fie permanent degajată de orice obstacol care ar putea împiedica curgerea apei. După finalizarea lucrărilor să fie îndepărtate construcţiile provizorii.

c.Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor de construire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

d. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

- distrugerea sau degradarea, prin orice mijloace, a vegetaţiei ierboase sau lemnoase;

e. Utilizarea materiilor prime numai din surse autorizate.

f. Refacerea mediului şi readucerea în starea iniţială a suprafeţelor afectate temporar prin realizarea proiectului.

g. Nivelul de zgomot rezultat în urma desfăşurării activităţii de reabilitarea drumului, va respecta prevederile SR ISO nr. 1996/2-08 şi SR 10009/2017.

.

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018. privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

**Întocmit Întocmit**

Ing. ABOS Judit MIHÁLY István